S-Pankin verkkopankkiin kirjautuaksesi tarvitset uuden salasanan ja tunnuslukutaulukon, jotka toimitamme sinulle 26.10.2015 mennessä. Säilytä LähiTapiola Pankin käyttäjätunnuksesi, se säilyy tunnuksenasi jatkossakin. Mikäli sinulla on jo käytössäsi S-Pankin pankkitunnukset, kirjaudut niillä verkkopankkiin normaaliin tapaan.
Tilien tuotenimet muuttuvat. LähiTapiola Pankin Käyttötilistä tulee S-Tili ja Säästötilistä S-Tuottotili.
Tiliisi liitetty pankin yksilöivä BIC-tunnus muuttuu. Tämä muutos aiheuttaa sinulle toimenpiteitä vain, jos saat maksusuorituksia ulkomailta.  Silloin sinun tulee ilmoittaa maksajille uudet tiliyhteystietosi saapuvien maksujen varmistamiseksi.
S-Pankin verkkopankissa osiot on nimetty eri tavalla kuin LähiTapiola Pankin verkkopankissa.
LähiTapiola Pankin Oma Talous -osio löytyy S-Pankin verkkopankista nimellä Tulojen ja menojen seuranta, Asiakastiedot-osio nimellä Omat tiedot, Saldopalvelu-osio nimellä Saldoviestit ja E-Palkka nimellä Verkkopalkka.
Jatkossa verkkopankkiviesteihin on mahdollista lisätä liitteitä.
Yritykset voivat jatkossa  valtuuttaa yksityishenkilöitä hoitamaan yrityksen pankki- ja sijoitusasioita.